 Mar uu ka hadlayey as-aaskii Somaliland waxa uu yidhi 1991-kii shir beeleedkii ugu horeeyay ee umada isugu timid ayaa Somaliland lagu aasaasay, waxa kale oo aynu ognahay halaaga somaliya ka dhacaaya, wixii aynu kaga samato baxnayna waxay ahayd shirarkii fara badanaa ee aynu isugu wada nimid bulshada waynta reer Somaliland, umadani waxa ay dib u heshiisiinteedii ku xaqiijisay shirarkii ka dhacay Burco, Berbera, Oog, Boorama, Hargaysa, Laascaanood iyo Ceerigaabo waxa kale oo shacabka reer Somaliland ay xaqiijiyeen inay qarannimadooda dib ula soo noqdaan, taasina waxay ka markhaati ka caysaa nabadgalyada aynu haysano. 